open-index/open-wikipedia-markdown huggingface dataset:
பிரவீன் தாகர்

**பிரவீன் தாகர்** (*Praveen Dagar*) ஒரு இந்திய அரசியல்வாதியும் அரியானாவில் உள்ள பாரதிய ஜனதா கட்சியைச் சேர்ந்த சட்டமன்ற உறுப்பினர் ஆவார். பாரதிய ஜனதா கட்சியின் உறுப்பினராக 2019 அரியானா சட்டமன்றத் தேர்தலில் ஹாதினில் இருந்து ஹரியானா சட்டமன்றத்திற்குத் தேர்ந்தெடுக்கப்பட்டார்.

## தொடக்க கால வாழ்க்கை
பிரவீன் தாகர் 1976 ஜனவரி 1 அன்று அரியானாவின் பல்வல் மாவட்டத்தின் ஆதின் வட்டத்தில் அமைந்துள்ள மண்ட்கோலாவில் ஒரு விவசாயக் குடும்பத்தில் பிறந்தார். இவரின் தந்தை ஸ்ரீ ராம்ஜி லால் தாகர் ஒரு விவசாயியும் அரசியல்வாதியும் ஆவார். இவரின் தந்தை ஒரு விவசாயத் தலைவராக அறியப்பட்டு 1972-ஆம் ஆண்டில் சுயேட்சை சட்டமன்ற உறுப்பினர் ஆனார். விவசாயிகளின் உள்ளூர் பிரச்சினைகளை எழுப்புவதன் மூலம் தனது அரசியல் வாழ்க்கையைத் தொடங்கிய பிரவீண், 2005 ஆம் ஆண்டில் தனது முதல் மாவட்ட ஊராட்சித் தேர்தலில் வெற்றி பெற்றார்.

## கல்வி
பிரவீன் தாகர் தனது தொடக்கக் கல்வியை மண்ட்கோலா கிராமத்தில் முடித்தார். பள்ளிக் கல்வியை முடித்த பிறகு, ரோத்தக் உள்ள மகரிஷி தயானந்த் பல்கலைக்கழகத்தில் பட்டம் பெற்றார். தனது பட்டப்படிப்பை முடித்த பிறகு இவர் உள்ளூர் அரசியலில் பங்கேற்கத் தொடங்கியதோடு உள்ளூர் பிரச்சினைகளை எழுப்பத் தொடங்கினார்.

## அரசியல் வாழ்க்கை
2005 ஆம் ஆண்டில், இவர் ஒரு விவசாயத் தலைவராக அரசியலில் நுழைந்தார். உள்ளூர் விவசாயிகளின் பிரச்சினைகளை எழுப்பினார். இவர் மாவட்ட ஊராட்சிக் குழுத் தலைவர் தேர்தலில் போட்டியிட்டு 2005 இல் தனது முதல் தேர்தலில் வெற்றி பெற்றார். இது அவரது அரசியல் வாழ்க்கையைத் தொடங்கியது, அதன் பின்னர் இவர் அரசியலில் தீவிரமாக உள்ளார். 2019 ஆம் ஆண்டில் அவர் ஹாதின் சட்டமன்றத் தொகுதியில் இருந்து பாரதிய ஜனதா கட்சியின் சார்பில் போட்டியிட்டு சட்டமன்ற உறுப்பினராகத் தனது முதல் தேர்தலில் வெற்றி பெற்றார்.

## மேற்கோள்கள்

பகுப்பு:1976 பிறப்புகள்
பகுப்பு:குர்கான் மாவட்ட நபர்கள்
பகுப்பு:வாழும் மக்கள்
விடாமுயற்சி

***விடாமுயற்சி*** (*Vidaamuyarchi*) என்பது மகிழ் திருமேனி எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். அதிரடி பரபரப்பூட்டும் இத்திரைப்படத்தை லைகா புரொடக்சன்சு சார்பாக சுபாஸ்கரன் அல்லிராஜா தயாரித்தார். இப்படத்தில் அஜித் குமார், திரிசா, அர்ஜுன் சர்ஜா, ரெஜினா கசாண்ட்ரா, ஆரவ் ஆகியோர் நடித்துள்ளனர். இத்திரைப்படம் 2025 பெப்ரவரி 6 அன்று வெளியானது. 1997இல் வெளியான ஆங்கிலத் திரைப்டமான *பிரேக்டவுன்* திரைப்படத்தின் கதையை ஒத்துள்ளது.

முதன்மைப் புகைப்படக் காட்சிகள் அக்டோபர் 2023 இல் தொடங்கியது. பெரும்பாலும் அசர்பைஜானில் படமாக்கப்பட்டது. அனிருத் ரவிச்சந்திரன் இசையமைத்த இப்படத்திற்கு நிரவ் ஷா, ஓம் பிரகாஷ் ஆகியோர் ஒளிப்பதிவும், என். பி. ஸ்ரீகாந்த் படத்தொகுப்பும் செய்துள்ளனர்.

## நடிகர்கள்
* அஜித் குமார்
* அர்ஜுன்
* திரிசா
* ரெஜினா கசாண்ட்ரா
* அரவிந்த்

## இசை
பாடல்கள், பின்னணி இசை ஆகியவற்றிற்கு அனிருத் ரவிச்சந்திரன் இசையமைத்தார். இது அனிருத், மகிழ் திருமேனி ஆகியோரின் முதல் கூட்டணியாகும். *[[வேதாளம் (திரைப்படம்)|வேதாளம்]]* (2015) *[[விவேகம் (திரைப்படம்)|விவேகம்]]* (2017) திரைப்படத்திற்குப் பிறகு அஜித்துடன் மூன்றாவது தடவையாக இணைந்துள்ளார்.

## விமர்சனம்
ஆனந்த விகடன் வார இதழில் வந்த விமர்சனத்தில் "'மினிமலிஸ்ட்டிக் ஹீரோயிச'த்தை ஈடுகட்டியிருக்க வேண்டிய விசாரணைக் காட்சிகள், திடுக் திருப்பங்கள் போன்ற மேஜிக்குகள் எதுவுமின்றி பொட்டல்காடாய்க் காட்சியளிக்கிறது இரண்டாம் பாதி. ரெஜினாவின் நம்பவே முடியாத பிளாஷ்பேக்கில் வரும் மைண்டு கேம் மட்டுமே ஒற்றை 'பாலைவனச் சோலை' ஆறுதல்! விடாமுயற்சியைத் திரைக்கதையிலும் காட்டியிருந்தால் 'விஸ்வரூப வெற்றி' கிடைத்திருக்கும்!" என்று எழுதி  மதிப்பெண்களை வழங்கினர்.

## குறிப்புகள்
 

## மேற்கோள்கள்

## வெளி இணைப்புகள்
* விடாமுயற்சி

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
என். பி. சிறீகாந்த்

**என். பி. ஸ்ரீகாந்த்**  (*N. B. Srikanth*) இந்தியத் திரைப்பட படத்தொகுப்பாளாராவார். இவர் முதன்மையாக தமிழ் திரைப்படத் துறையில் பணியாற்றுகிறார். பல வெற்றிகரமான திரைப்படங்களில் பிரவீன் கே. எல் உடன் இணைந்து பணியாற்றினார்.

## திரைப்படவியல்

* 2007: *[[சென்னை 600028]]*
* 2008: *[[சரோஜா (திரைப்படம்)|சரோஜா]]*
* 2009: *[[குங்குமப்பூவும் கொஞ்சும் புறாவும்]]*
* 2009: *[[வெடிகுண்டு முருகேசன்]]*
* 2009: *[[கந்தசாமி (திரைப்படம்)|கந்தசாமி]]*
* 2009: *[[கஸ்கோ]]* (தெலுங்கு)
* 2010: *[[நாணயம் (திரைப்படம்)|நாணயம்]]*
* 2010: *[[கோவா (திரைப்படம்)|கோவா]]*
* 2010: *குருசேத்திரம்*
* 2010: *[[காதல் சொல்ல வந்தேன்]]*
* 2010: *[[நகரம் மறுபக்கம்|நகரம்]]
* 2010: *கனிமொழி*
* 2010: *ஒரு நுன்ன கதா* (மலையாளம்)
* 2011: *பிக்கில்ஸ்* (மலையாளம்)
* 2011: *ஆரண்ய காண்டம்* (சிறந்த படத்தொகுப்பிற்கான தேசிய திரைப்பட விருது)
* 2011: *மங்காத்தா*
* 2012: *அரவான்*
* 2012: *கழுகு*
* 2012: *செகண்ட் சோ* (மலையாளம்)
* 2012: *கலகலப்பு*
* 2012: *தடையறத் தாக்க*
* 2012: *முரட்டுக் காளை*
* TBA: *மத கஜ ராஜா*
* 2013: *மதில் மேல் பூனை*
* 2013: *அலெக்ஸ் பாண்டியன்*
* 2013: *வத்திக்குச்சி*
* 2013: *என்றென்றும் புன்னகை*
* 2013: *தில்லுமுல்லு*
* 2013: *பிரியாணி
* 2013: *[[தீயா வேலை செய்யணும் குமாரு]]
* 2014: *கோத்ரா* (மலையாளம்)
* 2014: *மேகமண்*
* 2014: [[அரண்மனை]]*
* 2014  *[[திருடன் போலீஸ்]]*
* 2015: *[[ஆம்பள]]*
* 2016: *[[ஹலோ நான் பேய் பேசுறேன்]]*
* 2016: *[[அரண்மனை 2 (திரைப்படம்)|அரண்மனை 2]]*
* 2018: *[[கலகலப்பு 2]]*
* 2019: *[[வந்தா ராஜவாத்தான் வருவேன்]]*
* 2019: *[[தடம்]]*
* 2019: *[[ஏக்சன் (2019 திரைப்படம்)|ஏக்சன்]]*
* 2021: *[[ஆனந்தம் விளையாடும் வீடு]]*
* 2022: *[[கடமையைச் செய்]]*
* 2022: *[[வீரமே வாகை சூடும்]]*
* 2022: *[[நான் மிருகமாய் மாற]]*
* 2022: *[[கலகத் தலைவன்]]*
* 2022: *[[வரலாறு முக்கியம்]]*
* 2022: *[[லத்தி]]*
* 2023: *[[டிடி ரிட்டன்ஸ்]]*
* 2023: *[[விடாமுயற்சி]]*
 

## விருதுகள்

* 2008 சிறந்த படத்தொகுப்பிற்கான ஆனந்த விகடனின் திரைப்பட விருது-*[[சரோஜா (திரைப்படம்)|சரோஜா]]*
* 2011 சிறந்த படத்தொகுப்பிற்கான தேசிய திரைப்பட விருது-*[[ஆரண்ய காண்டம் (திரைப்படம்)|ஆரண்ய காண்டம்]]* 

## மேற்கோள்கள்

பகுப்பு:தமிழ்த் திரைப்படத் தொகுப்பாளர்கள்
பகுப்பு:இந்தியத் திரைப்படத் தொகுப்பாளர்கள்
பகுப்பு:வாழும் மக்கள்
மலேசியாவின் மாநில அரசுகள்

**மலேசியாவின் மாநில அரசுகள்** (மலாய்: *Kerajaan-kerajaan Negeri di Malaysia*; ஆங்கிலம்: *State Governments in Malaysia*; சீனம்: 马来西亚州政府) என்பது மலேசியா கூட்டமைப்பின் 13 மாநிலங்களை ஆளும் அரசாங்கங்கள் ஆகும். அனைத்து 13 மாநிலங்களும் வெஸ்ட்மின்ஸ்டர் மக்களாட்சி முறையை பின்பற்றுகின்றன. ஒவ்வொரு மாநில அரசும் தனி ஓர் ஒற்றையாட்சி மாநிலச் சட்டமன்றத்தைக் கொண்டுள்ளன. 

மலாயா மாநிலங்கள் மாநில ஆட்சிக்குழுக்களால் நடத்தப்படுகின்றன. சபா மாநிலம் அதற்கென தனி ஒரு சட்டமன்றத்தைக் கொண்டுள்ளது. சரவாக் மாநிலம் அதற்கென தனி ஒரு அமைச்சரவையைக் கொண்டுள்ளது. சரவாக் மாநிலத்தின் முதல்வர் சரவாக் பிரதமர் என்று அழைக்கப்படுகிறார்.

இருப்பினும் அனைத்து 13 மாநிலங்களிலும் உள்ள மாநில அரசு அமைப்புகள், மலேசிய நடுவண் அரசாங்கத்தின் மக்களாட்சி அமைப்பைப் போன்றதாகும்; மலேசிய மாநிலங்களின் சட்டமன்றங்கள், ஓரவை முறைமையை மட்டுமே கொண்டுள்ளன.

## மாநிலத்தின் தலைவர்கள்

மலாயா மற்றும் போர்னியோ மாநிலங்களில் உள்ள ஒவ்வொரு மாநிலத்திலும், அந்த மாநிலத்தின் தலைவர் ஓர் ஆட்சியாளர் அல்லது ஓர் ஆளுநர் என அறியப்படுகிறார். 

### ஆட்சியாளர்கள்

* ஜொகூர் சுல்தான் - (*Sultan of Johor*)
* பகாங் சுல்தான் - (*Sultan of Pahang*)
* பேராக் சுல்தான் - (*Sultan of Perak*)
* கெடா சுல்தான் - (*Kedah Sultanate*)
* கிளாந்தான் சுல்தான் - (*Sultan of Kelantan*)
* சிலாங்கூர் சுல்தான் - (*Sultan of Selangor*)
* திராங்கானு சுல்தான் - (*Sultan of Terengganu*)
* பெர்லிஸ் ராஜா - (*House of Jamalullail* (*Perlis*); *Raja of Perlis*)
* நெகிரி செம்பிலான் யாங் டி பெர்துவான் பெசார் - (*Yamtuan Besar; Yang di-Pertuan Besar*)

### ஆளுநர்கள்

* பினாங்கு யாங் டி பெர்துவா - (*Yang di-Pertua Negeri Penang*)
* மலாக்கா யாங் டி பெர்துவா - (*Yang di-Pertua Negeri of Malacca*)
* சபா யாங் டி பெர்துவா - (*Yang di-Pertua Negeri of Sabah*) 
* சரவாக் யாங் டி பெர்துவா - (*Yang di-Pertua Negeri of Sarawak*)

அனைத்து 13 மாநிலங்களின் தலைவர்களும் மலேசிய ஆட்சியாளர்களின் பேரவையில் உள்ளடக்கியவர்கள்; எனினும், மலாயா மாநிலங்களைச் சேர்ந்த 9 மலாய் ஆட்சியாளர்கள் மட்டுமே யாங் டி பெர்துவான் அகோங் எனும் மலேசியப் பேரரசர் பதவிக்குத் தகுதி உடையவர்கள் ஆவார்கள்.

## மாநிலத்தின் முதலமைச்சர்
மலாய் ஆட்சியாளர்களைக் கொண்ட மாநிலங்களில், அரசாங்கத் தலைவர் மந்திரி பெசார் (*Menteri Besar*) என்று அழைக்கப்படுகிறார்.  

மலாய் ஆட்சியாளர்கள் இல்லாத மாநிலங்களில், அரசாங்கத் தலைவர் ஆங்கிலத்தில் முதல்வர் (*Chief Minister*) என்றும்; மலாய் மொழியில் கெத்துவா மந்திரி (*Ketua Menter*i) என்றும் அறியப்படுகிறார். சரவாக் மாநிலத்தில், அரசாங்கத்தின் தலைவர், பிரதமர் (*Premier*) என்று அழைக்கப்படுகிறார்.

## மாநில அரசுகள்
மலேசியாவில் உள்ள மாநில அரசுகள்:

## மேலும் காண்க
* மலேசிய அரசாங்கம்
* மலேசியாவின் உள்ளாட்சி மன்றங்கள்
* மந்திரி பெசார்
* மலேசிய மாநிலங்களின் சட்டமன்றங்கள்
* மலேசிய மாநிலங்களின் தலைவர்கள்

## மேற்கோள்கள்

## வெளி இணைப்புகள்
{{யாங் டி பெர்துவா நெகிரி}

பகுப்பு:மலேசிய மாநில அரசுகள்
போயாகனே இராணுவ முகாம்

**பாயாகேன் இராணுவ முகாம்** (*Boyagane Camp*) என்பது என்பது இலங்கையின் வடமேல் மாகாணத்தில் குருணாகல் நகருக்கு அருகில் அமைந்துள்ள தரைப்படைத் தளமாகும். இது இலங்கை இராணுவத்தின் விஜயபாகு காலாட்படை படையணியின் தலைமையகமாக செயல்படுகிறது.

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:வடமேல் மாகாணம், இலங்கை
ஒலிவியா மேக்னோ

**ஒலிவியா மாக்னோ** (Olivia Magno பிறப்பு: நவம்பர் 4, 1972, நியூ சவுத் வேல்ஸ், டார்லிங்அர்சுடு ) ஓர் ஆத்திரேலிய மேனாள் துடுப்பாட்ட வீராங்கனை. 1996/1997 ஆண்டுகளில் நியூ சவுத் வேல்ஸ் பெண்கள் துடுப்பாட்ட அணிக்காகவும், 1997/1998 முதல் 2003/2004 பருவங்களில் தெற்கு ஆத்திரேலியா மகளிர் துடுப்பாட்ட அணிக்காகவும் பெண்கள் தேசிய துடுப்பாட்ட லீக்கில் விளையாடினார். மேக்னோ ஆத்திரேலிய தேசிய மகளிர் துடுப்பாட்ட அணிக்காக ஐந்து தேர்வுப் போட்டிகளிலும்  44 ஒருநாள் சர்வதேசப் போட்டிகளிலும் விளையாடினார்.

## மேற்கோள்கள்


## வெளி இணைப்புகள்

* ஒலிவியா மேக்னோ, southernstars.org.au இல்
* Olivia Magno   

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆத்திரேலியப் பெண்கள் ஒபது வீராங்கனைகள்
பகுப்பு:ஆத்திரேலியப் பெண்கள் தேர்வுத் துடுப்பாட்ட வீராங்கனைகள்
விஜய் பைசுனோய்

**விஜய் பைசுனோய்** (*Vijay Bishnoi*; பிறப்பு 26 மார்ச் 1964) என்பவர் இந்திய நீதிபதி ஆவார். தற்போது, இவர் குவகாத்தி உயர்நீதிமன்றத்தின் தலைமை நீதிபதியாகப் பணியாற்றி வருகிறார். இவர் இராசத்தான் உயர் நீதிமன்றத்தின் முன்னாள் நீதிபதி ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:இந்திய நீதிபதிகள்
ஜவகர் லால் குப்தா

**ஜவகர் லால் குப்தா** (*Jawahar Lal Gupta*) இந்திய நீதிபதியும் கேரள உயர்நீதிமன்றத்தின் முன்னாள் தலைமை நீதிபதியாக இருந்தவரும் ஆவார்.

## நீதிபதியாக
குப்தா பிப்ரவரி 28,1963 அன்று வழக்கறிஞராகப் பதிவு செய்யப்பட்டு பஞ்சாப் மற்றும் அரியானா உயர்நீதிமன்றத்தில் பயிற்சி பெற்றார். 1982 திசம்பரில் மூத்த வழக்கறிஞராக நியமிக்கப்பட்டார். உயர் நீதிமன்றத்தில் பயிற்சி பெற்றபோது, சட்டக் கல்லூரியில் பகுதிநேர ஆசிரியராகப் பணியாற்றினார். குப்தா பஞ்சாப் பல்கலைக்கழகத்தின் சட்டப் பீடத்தின் உறுப்பினராகவும், சட்ட ஆய்வுகள் வாரியத்தின் உறுப்பினராகவும் இருந்தார். 15 மார்ச்சு 1991 அன்று பஞ்சாப் மற்றும் அரியானா உயர்நீதிமன்றத்தின் கூடுதல் நீதிபதியாகப் பதவி உயர்வு பெற்றார். நவம்பர் 2002-இல் கேரள உயர்நீதிமன்றத்தின் தலைமை நீதிபதியாக நியமிக்கப்பட்ட குப்தா 22 சனவரி 2004 அன்று ஓய்வு பெற்றார். நீதிபதி குப்தா தனது பதவிக்காலத்தில் சில முக்கிய தீர்ப்புகளை வழங்கியுள்ளார். இவர் ஒரு சிறந்த பதிவர் மற்றும் தைரியமான நீதிபதி என்று அழைக்கப்படுகிறார், அச்சமோ ஒருதலைபட்ச செயல்பாடோ இல்லாதவர். நீதிபதி குப்தா 3 சனவரி 2016 அன்று தனது 74 வயதில் தில்லியில் புற்றுநோயால் இறந்தார்.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:கேரள உயர் நீதிமன்றத் தலைமை நீதிபதிகள்
பகுப்பு:2016 இறப்புகள்
சிவராஜ் பாட்டீல் (நீதிபதி)

**சிவராஜ் விருபண்ணா பாட்டீல்** (*Shivaraj Patil*; பிறப்பு சனவரி 12,1940) ஓய்வு பெற்ற இந்திய நீதிபதி ஆவார். இவர் 2000 முதல் 2005 வரை இந்திய உச்ச நீதிமன்றத்தின் நீதிபதியாகப் பணியாற்றினார்.

## தொழில்
பாட்டீல் 1962இல் பயிற்சி வழக்கறிஞராகச்  சேர்ந்தார். இவர் ஐதராபாத்தில் 1970களின் பிற்பகுதி வரை பயிற்சி பெற்றார்.

1990-இல் கருநாடக உயர் நீதிமன்றத்தின் நீதிபதியாக ஆனார். 1994-இல் சென்னை உயர் நீதிமன்றத்திற்கு மாற்றப்பட்டார். 1998ஆம் ஆண்டின் பிற்பகுதியிலிருந்து 1999ஆம் ஆண்டின் தொடக்கத்தில் இராசத்தான் உயர் நீதிமன்றத்தின் தலைமை நீதிபதியாக பணியாற்றினார்.

பாட்டீல் மார்ச் 2000-இல் இந்திய உச்ச நீதிமன்றத்தின் நீதிபதியாக நியமிக்கப்பட்டார், சனவரி 2005 இல் ஓய்வு பெற்றார்.

2006 ஆம் ஆண்டில், இவர் உள்துறை அமைச்சகத்தால் தேசிய மனித உரிமைகள் ஆணையத்தின் செயல் தலைவராக நியமிக்கப்பட்டார்.

### நீதித்துறைக்கு பிந்தைய வாழ்க்கை
சூலை 2011இல், இவர் கருநாடக மாநில அரசின் லோக் ஆயுக்தாவிற்குத் தேர்ந்தெடுக்கப்பட்டார்.  பாட்டீஇல் *முஞ்ஜாவிகண்டு நூதிகிராணா* என்ற புத்தகத்தை எழுதியுள்ளார். இது இவரது 72ஆவது பிறந்த நாளான 12 சனவரி 2012 அன்று வெளியிடப்பட்டது. இவருக்கு இரண்டு மகன்கள் உள்ளனர். மூத்த மகன், பசவ பிரபு பாட்டீல், இந்திய உச்ச நீதிமன்றத்தில் மூத்த வழக்கறிஞராகவும் இளைய மகன் மருத்துவர் சரன் பாட்டீல் பெங்களூரில் உள்ள ஸ்பர்ஷ் மருத்துவமனையின் தலைவராகவும் உள்ளார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:சென்னை உயர் நீதிமன்ற நீதிபதிகள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:வாழும் மக்கள்
பகுப்பு:1941 பிறப்புகள்
பகுப்பு:கருநாடக உயர் நீதிமன்ற நீதிபதிகள்
பொலோனியம் ஈரயோடைடு

**பொலோனியம் ஈரயோடைடு** (*Polonium diiodide*) என்பது PoI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பொலோனியமும் அயோடினும் சேர்ந்து இந்த இருமச் சேர்மம் உருவாகிறது.

## மேற்கோள்கள்

பகுப்பு:பொலோனியம் சேர்மங்கள்
பகுப்பு:அயோடைடுகள்
மரிசுகா கோர்னெடு

**மரிசுகா கோர்னெடு** (Mariska Kornet பிறப்பு: மார்ச் 4, 1988) ஓர் இடச்சு சர்வதேசத் துடுப்பாட்ட வீராங்கனை ஆவார், இவர் டச்சு தேசிய அணிக்காக விளையாடுகிறார்.

கோர்னெடு 2010 ஆம் ஆண்டு ஐரோப்பிய வாகையாளர் கோப்பையில் நெதர்லாந்திற்காக சர்வதேசப் போட்டிகளில் அறிமுகமானார், அயர்லாந்திற்கு எதிரான ஒரு நாள் சர்வதேசப் (ODI) போட்டியில் பங்கேற்றார். அந்த ஆண்டின் பிற்பகுதியில், தென்னாப்பிரிக்காவில் 2010 ஐசிசி மகளிர் கோப்பைக்கான இடச்சு அணியில் விளையாடுவதற்காகத் தேர்ந்தெடுக்கப்பட்டார், அங்கு அவர் மேலும் ஐந்து ஒருநாள் போட்டியிலும் மூன்று பெண்கள் பன்னாட்டு இருபது20 போட்டிகளிலும் விளையாடினார். நெதர்லாந்து  ஒருநாள் போட்டியில் விளையாடுவதற்கான தகுதியினை இழப்பதற்கு முன் வங்காளதேசத்தில் 2011 உலகக் கோப்பை தகுதிச் சுற்றில் நான்கு போட்டிகளில் விளையாடினார். இவர், நெதர்லாந்துக்காக சர்வதேச அளவில் விளையாடியுள்ள மாண்டி கோர்னெட்டின் தங்கை ஆவார். இரு சகோதரிகளும் ரோட்டர்டாமில் பிறந்தனர்.

சூன் 2018 இல், 2018 ஐசிசி மகளிர் உலக இருபது20 தகுதிப் போட்டிக்கான நெதர்லாந்து அணியில் இடம் பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:1988 பிறப்புகள்
பகுப்பு:இடச்சுப் பெண் துடுப்பாட்டக்காரர்கள்
சுனில் குமார் சின்கா

**சுனில் குமார் சின்கா** (*Sunil Kumar Sinha*; பிறப்பு 7 சூலை1954) என்பவர் இந்திய நீதிபதியும் சிக்கிம் உயர்நீதிமன்றத்தின் முன்னாள் தலைமை நீதிபதியும் ஆவார்.

## இளமை
சின்கா 1954ஆம் ஆண்டில் அம்பிகாப்பூரில் ஒரு வழக்கறிஞர் குடும்பத்தில் பிறந்தார். அம்பிகாப்பூர் அரசு பல்நோக்கு மேல்நிலைப் பள்ளியில் பயின்றார். இளங்கலைச் சட்டம் பட்டத்தினை 1980ஆம் ஆண்டில் அம்பிகாப்பூர் அரசு முதுநிலைக் கல்லூரியில் பெற்றார். 1980ஆண்டு செப்டம்பர் 3 அன்று மத்தியப் பிரதேச வழக்கறிஞர் கழகத்தில் வழக்கறிஞராகப் பதிவு செய்துகொண்டார்.

## பணி
சின்கா ஆரம்பத்தில் அம்பிகாப்பூர் மாவட்ட நீதிமன்றத்திலும், பின்னர் மத்தியப் பிரதேச உயர் நீதிமன்றத்திலும் வழக்கறிஞர் பயிற்சி பெற்றார். மே 2003-இல், சின்கா சத்தீசுகர் மாநிலத்தின் கூடுதல் அரசு வழக்கறிஞராக நியமிக்கப்பட்டார். 1 திசம்பர் 2004 அன்று, இவர் சத்தீசுகர் உயர்நீதிமன்றத்தின் நிரந்தர நீதிபதியாக ஆனார். 14 சூலை 2014 அன்று சிக்கிம் உயர் நீதிமன்றத்தின் நீதிபதியாக சின்கா இடமாற்றம் செய்யப்பட்டார், மேலும் 2015 மார்ச் 30 அன்று சிக்கிம் உயர் நீதிமன்றத்தின் தலைமை நீதிபதி பதவிக்கு உயர்த்தப்பட்டார்.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:வாழும் மக்கள்
பகுப்பு:1954 பிறப்புகள்
மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

2022-ஆம் ஆண்டு மலேசியப் பொதுத் தேர்தலின் ஒரு பகுதியாக நடைபெற்ற 2022-ஆம் ஆண்டு மாநிலத் தேர்தலில் தேர்ந்தெடுக்கப்பட்ட மாநில சட்டமன்ற உறுப்பினர்களின் பட்டியல் பின்வருமாறு உள்ளது. 2020-இல் தேர்ந்தெடுக்கப்பட்ட சபா மாநில சட்டமன்ற உறுப்பினர்கள், 2021-இல் தேர்ந்தெடுக்கப்பட்ட மலாக்கா மாநில சட்டமன்ற உறுப்பினர்கள், 2021-இல் தேர்ந்தெடுக்கப்பட்ட சரவாக் மாநில சட்டமன்ற உறுப்பினர்கள்; மற்றும் 2022-இல் தேர்ந்தெடுக்கப்பட்ட ஜொகூர் மாநில சட்டமன்ற உறுப்பினர்களின் பட்டியலும் இதில் அடங்கும்.

## 15-ஆவது மலேசிய பொதுத் தேர்தல் முடிவுகள் (2022)

## பெர்லிஸ் மாநிலச் சட்டமன்றம் 2022

## கெடா மாநிலச் சட்டமன்றம் 2023

**மலேசிய அரசியல் கட்சிகள் / கூட்டணிகள்:**

## கிளாந்தான் மாநிலச் சட்டமன்றம் 2023

**மலேசிய அரசியல் கட்சிகள் / கூட்டணிகள்:**

## திராங்கானு மாநிலச் சட்டமன்றம் 2023

**மலேசிய அரசியல் கட்சிகள் / கூட்டணிகள்:**

## பினாங்கு மாநிலச் சட்டமன்றம் 2023

## பேராக் மாநிலச் சட்டமன்றம் 2022

## பகாங் மாநிலச் சட்டமன்றம் 2022

## சிலாங்கூர் மாநிலச் சட்டமன்றம் 2023

## நெகிரி செம்பிலான் மாநிலச் சட்டமன்றம் 2023

## மலாக்கா மாநில சட்டமன்றம் 2021

## ஜொகூர் மாநில சட்டமன்றம் 2022

## சபா மாநிலச் சட்டமன்றம் 2020

## சரவாக் மாநிலச் சட்டமன்றம் 2021

## 14-ஆவது மலேசிய பொதுத் தேர்தல் முடிவுகள் (2018)
2018-ஆம் ஆண்டு மலேசியப் பொதுத் தேர்தலின் ஒரு பகுதியாக நடைபெற்ற 2018-ஆம் ஆண்டு மாநிலத் தேர்தலில் தேர்ந்தெடுக்கப்பட்ட மாநில சட்டமன்ற உறுப்பினர்களின் பட்டியல் பின்வருமாறு:

## மேலும் காண்க
* மலேசியத் தேர்தல்கள் 
* மலேசியத் தேர்தல் தொகுதிகள் 
* மலேசியத் தேர்தல் தொகுதிகள்

## மேற்கோள்

## குறிப்புகள்

## வெளி இணைப்புகள்

பகுப்பு:மலேசியாவில் அரசியல்
பகுப்பு:மலேசியாவின் மாநில சட்டமன்றங்கள்
பகுப்பு:மலேசியா தொடர்பான பட்டியல்கள்
கடோலினியம்(III) ஆக்சலேட்டு

**கடோலினியம்(III) ஆக்சலேட்டு**  (*Gadolinium(III) oxalate*) என்பது Gd2(C2O4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கடோலினியத்தின் ஆக்சலேட்டு உப்பாக இது கருதப்படுகிறது. கடோலினியம் நைட்ரேட்டுடன் ஆக்சாலிக் அமிலத்தைச் சேர்த்து வினைபுரியச் செய்து கடோலினியம்(III) ஆக்சலேட்டு நீரேற்றை தயாரிக்கலாம்.
## பண்புகள்
கடோலினியம் ஆக்சலேட்டின் பத்துநீரேற்று வெப்பசிதைவுக்கு உட்பட்டு நீரற்ற வடிவத்தைக் கொடுக்கிறது. இது பின்னர் சூடேற்றப்பட்டு கடோலினியம் ஆக்சைடு உற்பத்தி செய்யப்படுகிறது. கடோலினியம் ஆக்சலேட்டு ஐதரோகுளோரிக் அமிலத்துடன் வினைபுரிந்து Gd(C2O4)Cl சேர்மத்தைக் கொடுக்கிறது. நீர்வெப்ப நிபந்தனைகளுக்கு உட்பட்டு இது சோடியம் ஐதராக்சைடுடன் வினைபுரிந்து கடோலினியம் ஐதராக்சைடைக் கொடுக்கிறது.

## மேற்கோள்கள்

பகுப்பு:கடோலினியம் சேர்மங்கள்
பகுப்பு:ஆக்சலேட்டுகள்
இரத்னேசு சதா

**இரத்னேசு சதா** (*Ratnesh Sada*) பீகாரைச் சேர்ந்த இந்திய அரசியல்வாதியும், பீகார் சட்டமன்ற உறுப்பினரும் ஆவார். சதா 2020 பீகார் சட்டமன்றத் தேர்தலில் ஐக்கிய ஜனதா தளம் சார்பில் சோன்பர்ஷா சட்டமன்றத் தொகுதியில் போட்டியிட்டு வெற்றி பெற்றார். 2023 சூன் மாதம் சதா பீகார் அமைச்சராகப் பதவியேற்றுக்கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
மாச்சினெசு எலி வால் வௌவால்

**மாச்சினெசு எலி வால் வௌவால்** (*Macinnes 's mouse-tailed bat*) என்பது ரைனோபொமாடிடே குடும்பத்தைச் சேர்ந்த ஒரு வகை வௌவால் சிற்றினம் ஆகும். இது எத்தியோப்பியா, கென்யா, சோமாலியா மற்றும் உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட புதர் நிலங்கள் மற்றும் வெப்பமான மற்றும் மிதமான பாலைவனங்கள் ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:வௌவால்கள்
மாப்பிங்குவாரி

**மாப்பிங்குவாரி** (யுமா என்றும் அழைக்கப்படுகிறது) என்பது பிரேசிலிய நாட்டுப்புறக்  கதைகளில் கூறப்படும் காடு மற்றும் அதன் விலங்குகளைப் பாதுகாப்பதாகக் கூறப்படும் தொன்ம வேற்றுருவுடைய காட்டில் வாழும் ஆவிகளாகும்.

## விளக்கம்
மாப்பிங்குவாரி பற்றி  பல்வேறு சித்தரிப்புகள் கூறப்படுகின்றன.1933 க்கு முன், பாரம்பரிய நாட்டுப்புறக் கதைகளில்  முன்னொருபோது மனிதராயிருந்த  ஷாமன் ஒரு உரோமத்தால் மூடப்பட்ட மனித உருவமாக மாறியதாக விவரிக்கிறது. இந்த உருவத்தில் பெரும்பாலும் அதன் அடிவயிற்றில் ஒரு இடைவெளி வாய் இருப்பதாக கூறப்படுகிறது. அதன் கால்கள் பின்னால் திரும்பியதாயுமுள்ளன. அதைக் கண்காணிக்க முயற்சிப்பவர்களைக் குழப்பும் இத்தகைய கால்களைக் கொண்ட உயிரினங்கள் உலகெங்கிலும் உள்ள நாட்டுப்புறக் கதைகளில் காணப்படுகின்றன.

20 ஆம் நூற்றாண்டின் பிற்பகுதியில், சில புதுவிலங்காய்வு உயிரியலாளர்கள்  மாப்பிங்குவாரி பிக்ஃபூட்டைப் போன்ற அறியப்படாத விலங்குகளாக இருக்கலாம் என்று ஊகித்தனர்.

பிலிசுடோசின் காலத்தின் இறுதியில் அழிந்துவிட்டதாக மதிப்பிடப்பட்ட மந்த அசைவுடைய ஒரு மாபெரும் தரை விலங்கின் சம காலக் காட்சி இது என்று வேறு சிலர் கருதுகின்றனர். 

## கலைச்சொல்
பெலிப் பெரேரா வாண்டர் வெல்டனின் கூற்றுப்படி, அதன் பெயர் தூப்பி-குவாரானி மொழிச் சொற்களான "ம்பாப்பே", "பை" மற்றும் "குவாரி" ஆகியவற்றின் கலவையாகும். இதன் பொருள் "*வளைந்த கால்* [அல்லது] *பாதம்* கொண்ட ஒரு பொருள்" 

*

## மேற்கோள்கள்
மாண்ட் ஓரோஹெனா

** ஓரோகெனா மலை** (*Mont Orohena*)  தென் பசிபிக் பகுதியில் தாகித்தி தீவில் அமைந்துள்ள ஒரு மலையாகும். கடல் மட்டத்திலிருந்து 2,241 மீட்டர் (7,352 அடி)[2] உயரத்தில் அமைந்துள்ள இம்மலை பிரெஞ்சு பாலினேசியாவின் மிக உயரமான இடமாகும். மோண்ட் ஓரோகேனா ஒரு அழிந்துபோன எரிமலையாகும்.  நிலப்பரப்பு தனிமைப்படுத்தலில் 7 ஆவது இடத்தில் உள்ளது.

## மேற்கோள்கள்

பகுப்பு:பிரெஞ்சு பொலினீசியா
எட்வர்ட் என்றி பெட்ரிஸ் மைதானம்

**எட்வர்ட் ஹென்றி பெட்ரிஸ் மைதானம்** (*Edward Henry Pedris Grounds* also known as *Edward Henry Pedris Stadium* or *Pedris Grounds*)  என்பது இலங்கையின் கொழும்பில் உள்ள ஒரு பல்நோக்கு மைதானமாகும். ஹெவ்லாக் பூங்காவின் வடக்கு பகுதியில் அமைந்துள்ள இது தற்போது கால்பந்து, ரக்பி யூனியன், கூடைப்பந்து போட்டிகளுக்கு பயன்படுத்தப்படுகிறது. தேசிய வீரரான கப்டன் டியூனுஜ் எட்வர்ட் ஹென்றி பெட்ரிசின் நினைவாக அவரது பெயரிடப்பட்ட இது இசிபத்தான வித்தியாலயத்துக்குச் சொந்தமானது.

## வரலாறு
இந்தப் பூங்கா 1901 ஆம் ஆண்டு கொழும்பு மாநகர சபையால் இலங்கையின் முன்னாள் இலங்கை பிரித்தானியத் தேசாதிபதியான சர் ஆர்தர் எலிபேங்க் ஹெவ்லாக் அவர்களை கௌரவிக்கும் வகையில்  உருவாக்கப்பட்டது. இந்த பூங்கா பல விளையாட்டுக் கழகங்களின் இருப்பிடமாக மாறியது. மேலும் பூங்காவின் வடக்கு பகுதியை கொழும்பு மாநகர சபை ஒரு பொது விளையாட்டு மைதானம் மற்றும் அரங்கமாக உருவாக்கியது. இது ஒரு பொது மைதானமாக இருந்ததால் பல ஆண்டுகளாக பல அரசியல் பொதுக்கூட்டங்களுக்கான இடமாக பயன்படுத்தப்பட்டது.

ஹெவ்லொக் டவுனில் சிலை திறப்பு விழாவின் போது, அப்போதைய பிரதமர் ரணசிங்க பிரேமதாசா அவரது நினைவாக அருகில் உள்ள விளையாட்டு மைதானங்களுக்கு பெயர் மாற்றம் செய்ய வேண்டும் என்று கூறினார். 1987 ஆம் ஆண்டு யூலை 7 ஆம் தேதி "எட்வர்ட் ஹென்றி பெட்ரிஸ் மைதானம்" பிரதமர் பிரேமதாசவால் திறந்து வைக்கப்பட்டது.  இலங்கை உள்நாட்டுப் போரின் போது இது  இலங்கை தரைப்படையால் தற்காலிக முகாமாகப் பயன்படுத்தப்பட்டது மேலும் போரைத் தொடர்ந்து பெரும் புனரமைப்புக்கு உள்ளானது.

2016 ஆம் ஆண்டு பாடசாலைக்கும் கொழும்பு மாநகர சபைக்கும் இடையிலான புரிந்துணர்வு ஒப்பந்த்ததின் படி  இசிபத்தான வித்தியாலயம்க்கு விளையாட்டு மைதானமாக பயன்படுத்த மைதானம் வழங்கப்பட்டது..

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
சங்கீதா குமாரி

**சங்கீதா குமாரி** (*Sangita Kumari*) என்பவர் ஓர் இந்திய அரசியல்வாதியும், பீகாரின் கைமூர் மாவட்டத்தில் உள்ள மோகனியா சட்டமன்றத் தொகுதியின் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் உறுப்பினர் ஆவார்.

சங்கீதா குமாரி பொதுத் தேர்தலுக்கு முன்னதாக, பிப்ரவரி 28,2024 அன்று பாரதிய ஜனதா கட்சியில் இணைந்தார்.

## மேற்கோள்கள்

பகுப்பு:1981 பிறப்புகள்
பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
அலோக் ரஞ்சன் ஜா

**அலோக் ரஞ்சன்** (*Alok Ranjan Jha*) பீகாரைச் சேர்ந்த ஓர் இந்திய அரசியல்வாதியும், பீகார் அரசாங்கத்தின் கலை, கலாச்சாரம் மற்றும் இளைஞர் துறையின் முன்னாள் அமைச்சரும் ஆவார். இவர் 2020 பீகார் சட்டமன்றத் தேர்தலில் பாஜக சார்பில் சகார்சா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
எர்பியம் அயோடேட்டு

**எர்பியம் அயோடேட்டு** (*Erbium iodate*) என்பது Er(IO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.

## தயாரிப்பு
எர்பியம் அயோடேட்டை 160 பாகை செல்சியசு வெப்பநிலையில் எர்பியம் பெர்ரயோடேட்டையும் நீரில் கரைந்துள்ள பெர்ரயோடிக் அமிலத்தையும் சேர்த்து வினைபுரியச் செய்வதன் மூலம் தயாரிக்கலாம். இவ்வினையில் நீரற்ற  மற்றும் இருநீரேற்று படிகங்கள் உருவாகும்.

## பண்புகள்
எர்பியம் அயோடேட்டு இருநீரேற்று  266 °செல்சியசு வெப்பநிலைக்கு கீழே நிலைப்புத் தன்மை கொண்டதாகும்.  289 °செல்சியசு வெப்பநிலையில் இது இரண்டு நீர் மூலக்கூறுகளை இழக்கிறது.  மேலும் 589 °செல்சியசு வெப்பநிலையில் சிதைவடைந்து அயோடினை உருவாக்கி ஆக்சிசனை வெளியிடுகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:அயோடேட்டுகள்
சியாம் சுந்தர் குப்தா

**சியாம் சுந்தர் குப்தா** (*Shyam Sundar Gupta*; பிறப்பு 31 திசம்பர் 1938) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் ஜனதா கட்சியினைச் சார்ந்தவர். இந்தியாவின் 6 மக்களவைக்கு 1977ஆம் ஆண்டு நடைபெற்ற பொதுத்தேர்தலில் பீகாரின் பார்ஹ் நகர் நாடாளுமன்றத் தொகுதியில் போட்டியிட்டு வெற்றிபெற்றார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:வாழும் மக்கள்
பகுப்பு:1938 பிறப்புகள்
பகுப்பு:ஜனதா கட்சி அரசியல்வாதிகள்
பகுப்பு:6வது மக்களவை உறுப்பினர்கள்
சிகோ கடற்குதிரை

**சிகோ கடற்குதிரை** (*Shiho's seahorse*) அல்லது சிண்டோ கடற்குதிரை, வண்ணக் கடற்குதிரை (*கிப்போகாம்பசு சிண்டோனிசு*) என்பது சிங்னாதிடே குடும்பத்தைச் சேர்ந்த ஒரு மீன் சிற்றினமாகும். இது சப்பானின் பசிபிக் கடலோர நீரில் (வகயாமா ப்ரீப் முதல் சிபா ப்ரீப் வரை) காணப்படுகிறது. இந்த சிற்றினம் 8 செ. மீ. நீளம் வரை வளரக்கூடியது.  இது 1996-இல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் 1996ஆம் ஆண்டு தரவுகள் போதாது எனப் பட்டியலிடப்பட்டு பின்னர் 2003ஆம் ஆண்டு தீவாய்ப்புக் கவலை குறைந்த இனம் எனப் பட்டியலிடப்பட்டது. இதன் சிற்றினப் பெயரானது இசுடான்போர்ட் பல்கலைக்கழகத்தில் மீன்களின் உதவி கண்காணிப்பாளராக இருந்த மிச்சிதாரோ சிண்டோவை கவுரவிக்கிறது.

படிமம்:Hippocampus_sindonis_SI2.jpg|alt=Hippocampus sindonis, conventional and X-ray images of holotype|*கிப்போகாம்பசு சிண்டோனிசு*


## மேற்கோள்கள்

பகுப்பு:கடற்குதிரை
எர்பியம்(III) குளோரைடு

**எர்பியம்(III) குளோரைடு** (*Erbium(III) chloride*) என்பது ErCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஊதா நிறத்தில் திண்மமாகக் காணப்படும் இச்சேர்மம் எர்பியம் உலோகத்தை தயாரிக்கப் பயன்படுகிறது.

## தயாரிப்பு

அம்மோனியம் குளோரைடு பாதையில் நீரற்ற எர்பியம்(III) குளோரைடு தயாரிக்கப்படுகிறது. முதல் படிநிலையில் எர்பியம்(III) ஆக்சைடு அம்மோனியம் குளோரைடுடன் சேர்த்து சூடேற்றப்படுகிறது. இவ்வினையில் அம்மோனியம் உப்பின் பெண்டாகுளோரைடு உருவாகிறது.
:Er2O3 + 10[NH4]Cl → 2 [NH4]2ErCl5 + 6H2O + 6 NH3

இரண்டாவது கட்டத்தில், அம்மோனியம் குளோரைடு உப்பு 350-400 ° செல்சியசு வெப்பநிலையில்  வெற்றிடத்தில் சூடாக்குவதன் மூலம் முக்குளோரைடாக மாற்றப்படுகிறது:
:[NH4]2ErCl5 → ErCl3 + 2 HCl + 2 NH3

## கட்டமைப்பு
எர்பியம்(III) குளோரைடு AlCl3 வகை படிகங்களாக C2/m என்ற இடக்குழுவுடன் ஒற்றைச் சரிவச்சு படிகக்கட்டமைப்பில் உருவாகிறது.
P2/n (P2/c) - C42h. என்ற இடக்குழுவில்  ஒற்றைச் சரிவச்சு படிகக்கட்டமைப்பில்  எர்பியம்(III) குளோரைடின் அறுநீரேற்று படிகமாகிறது. இச்சேர்மத்தில் எர்பியம் எண்முக ஒருங்கிணைப்பில் [Er(H2O)6Cl2]+ அயனிகளை உருவாக்குகிறது. தனிமைப்படுத்தப்பட்ட Cl− கட்டமைப்பை நிறைவு செய்கிறது.

## வினையூக்கப் பண்புகள்
எர்பியம்(III) குளோரைடை ஒரு வினையூக்கியாகப் பயன்படுத்துவது, ஆல்ககால்கள் மற்றும் பீனால்களின் அசைலேற்ற வினை  மற்றும் பர்ஃபுரலின் அமீனாக்கச் செயல்பாட்டிலும் நிரூபிக்கப்பட்டுள்ளது.  இது பிரீடெல்-கிராப்ட்சு-வகை வினைகளுக்கு ஒரு ஊக்கியாக உள்ளது, மேலும் லூச் குறைப்பு வினையில் சீரியம்(III) குளோரைடுக்குப் பதிலாகப் பயன்படுத்தப்படுகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:குளோரைடுகள்
தித்திவங்சா மக்களவைத் தொகுதி

**தித்திவங்சா மக்களவைத் தொகுதி** (மலாய்: *Kawasan Persekutuan Titiwangsa*; ஆங்கிலம்: *Titiwangsa Federal Constituency*; சீனம்: 蒂蒂旺沙国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P119**) ஆகும். 

தித்திவங்சா மக்களவைத் தொகுதி 1984-ஆம் ஆண்டில் உருவாக்கப்பட்டது. முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

1986-ஆம் ஆண்டில் இருந்து தித்திவங்சா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தித்திவங்சா
தித்திவங்சா, கோலாலம்பூர் மாநகரத்தில், மேற்குப் பகுதியில் அமைந்து உள்ள ஒரு புறநகர்ப் பகுதி ஆகும். கோலாலம்பூர் மருத்துவமனை, தித்திவங்சாவுக்கு தெற்கே அமைந்துள்ளது. தித்திவங்சா மக்களவைத் தொகுதி, பெக்கெலிலிங், கம்போங் பாரு, மற்றும் டத்தோ கெராமாட் ஆகிய பகுதிகளை உள்ளடக்கியது.

கோலாலம்பூர் மாநகரத்தின் பழைய முக்கிய்மான கட்டிடங்கள் இங்கு உள்ளன. கோலாலம்பூர்மாநகரின் வடகிழக்குப் புறநகரில்  குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். தித்திவங்சா பகுதியில் ஒரு பெரிய தித்திவங்சா ஏரிப் பூங்கா உள்ளது. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் அதிகமாக நடைபெற்றன. பின்னர் அந்த ஈயக் குட்டைகள்  சுத்தம் செய்யப்பட்டு ஒரு பெரிய பூங்காவாக மாற்றப்பட்டன.

## தித்திவங்சா சுற்றுலா தலங்கள்

* தித்திவங்சா ஏரிப் பூங்கா
* இசுதானா புடாயா
* தித்திவாங்சா விளையாட்டரங்கம்
* மலேசிய தேசிய நூலகம்

## தித்திவங்சா மக்களவைத் தொகுதி

## தித்திவங்சா மக்களவைத் தேர்தல் முடிவுகள் 2022

## தித்திவங்சா மக்களவை வேட்பாளர் விவரங்கள்

## Notes


## மேற்கோள்கள்

## மேலும் காண்க
* தித்திவங்சா
* கோலாலம்பூர் மாநகராட்சி
* கோலாலம்பூர் கூட்டாட்சி

## வெளி இணைப்புகள்

பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
பவன் காந்த் முஞ்சால்

**பவன் காந்த் முஞ்சால்** (*Pawan Kant Munjal*) இந்தியாவைச் சேர்ந்த ஒரு தொழிலதிபர் ஆவார். இவர் 1954 ஆம் ஆண்டில் பிறந்தார். ஒரு கோடீசுவரராகவும் ஈரோ மோட்டோ கார்ப் நிறுவனத்தின் தலைவராகவும் தலைமை நிர்வாக அதிகாரியாகவும் அறியப்படுகிறார். மோட்டார் சைக்கிள்கள் மற்றும் இருசக்கர வாகனங்கள் உற்பத்தியில்,உலகின் மிகப்பெரிய உற்பத்தி நிறுவனம் ஈரோ மோட்டோ கார்ப் நிறுவனம் ஆகும். இந்தியா டுடே இதழ், 2017  ஆம் ஆண்டில் இந்தியாவில் உள்ள 50 சக்திவாய்ந்த மனிதர்களின் பட்டியலை வெளியிட்டது. அதில் இவர் 49 ஆவது இடத்தைப் பிடித்தார்.

2022 ஆம் ஆண்டு மே மாத கணக்கெடுப்பின்படி, இவருடைய சொத்து நிகர மதிப்பு US$3.4 பில்லியன் என மதிப்பிடப்பட்டுள்ளது.

2013 ஆம் ஆண்டு ஆகத்து மாதத்தில் வருவாய் புலனாய்வு இயக்குநரகம் நடத்திய வழக்கை தொடர்ந்து அமலாக்க இயக்குனரகம்  இவருடைய குடியிருப்பில் சோதனை நடத்தியது.
### மேற்கோள்கள்


பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்திய கோடீசுவரர்கள்
கே. ஜி. ஜெயன்

**கே. ஜி. ஜெயன்** (*K. G. Jayan*, 21 நவம்பர் 1934 – 16 ஏப்பிரல் 2024) கேரளத்தைச் சேர்ந்த இந்தியக் கருநாடகப் பாடகரும், இசைக்கலைஞரும், இசை இயக்குநருமாவார். தனது பக்திப் பாடல்களுக்கு பெயர் பெற்ற ஜெயன், தமிழ் மற்றும் மலையாளப் திரைப்படங்களுக்கு 1,000-இற்கும் மேற்பட்ட பாடல்களுக்கு இசையமைத்தார். 2019 இல் இவருக்கு இந்தியாவின் நான்காவது மிக உயரிய விருதான பத்மசிறீ விருது வழங்கப்பட்டது.

## ஆரம்பகால வாழ்க்கை
ஜெயனும் இவரது இரட்டைச் சகோதரரான கே. ஜி. விஜயனும், இவருடன் இணைந்து புகழ்பெற்ற ஜெயா-விஜயா என்ற குழுவை உருவாக்கினர். மறைந்த கோபாலன் தந்திரிகல், மறைந்த நாராயணி அம்மா ஆகியோரின் மூன்றாவதும், நான்காவதும் மகன்களாக 1934 நவம்பர் 21 அன்று கோட்டயத்தில் உள்ள தங்கள் வீட்டில் பிறந்தனர். இவர்கள் மிகச் சிறிய வயதிலேயே கருநாடக இசையைக் கற்றுக்கொள்ளத் தொடங்கினர். ஒன்பது வயதில் குமாரநல்லூர் தேவி கோவிலில் தங்கள் அரங்கேற்றத்தை நடத்தினர். இவர்களின் முதல் குரு இராமன் பாகவதர், பின்னர் இவர்கள் மாவேலிக்கரை இராதாகிருஷ்ண ஐயரிடமிருந்து கற்றுக்கொண்டனர். இவர்கள் பள்ளிப்படிப்பிற்குப் பிறகு திருவனந்தபுரத்தில் உள்ள புகழ்பெற்ற சுவாதி திருநாள் இசைக் கல்லூரி கணபூஷணம் பயின்று, தனித்துவத்துடன் தேர்ச்சி பெற்றனர். பின்னர், இவர்கள் ஆலத்தூர் சகோதரர்கள், செம்பை வைத்தியநாத பாகவதர், எம். பாலமுரளிகிருஷ்ணா போன்ற கரிநாடக வித்வான்களிடமிருந்து மேம்பட்ட பயிற்சியைப் பெற்றனர். செம்பை வைத்தியநாத பாகவதரிடமிருந்து இவர்கள் பாடும் போதுதான் பாடல்களை இயற்றவும் பாடவும் தொடங்கினர்.

## தனிப்பட்ட வாழ்க்கை
நடிகர் மனோஜ் கே. ஜெயன் இவரது இளைய மகன் ஆவார். கே. ஜி. ஜெயன் தனது 89-ஆவது வயதில், 2024 ஏப்ரல் 16 அன்று, திருப்பூணித்துறையிலுள்ள தனது இல்லத்தில் காலமானார்.

## விருதுகள்
* 1991-கேரள சங்கீத நாடக அகாதமி விருது-கேரள அரசு
* 2013-அரிவராசனம் விருது-கேரள அரசுடன் இணைந்து திருவிதாங்கூர் தேவசம் வாரியம் 
* 2019-பத்மசிறீ-இந்திய அரசு

## மேற்கோள்கள்

## வெளி இணைப்புகள்
* கே. ஜி. விஜயன் 
 

பகுப்பு:1934 பிறப்புகள்
பகுப்பு:2024 இறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கருநாடக இசைப் பாடகர்கள்
பகுப்பு:கேரள சங்கீத நாடக அகாதமி விருது பெற்றவர்கள்
புக்கிட் பிந்தாங் மக்களவைத் தொகுதி

**புக்கிட் பிந்தாங் மக்களவைத் தொகுதி** (மலாய்: *Kawasan Persekutuan Bukit Bintang*; ஆங்கிலம்: *Bukit Bintang Federal Constituency*; சீனம்: 武吉免登国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P120**) ஆகும். 

புக்கிட் பிந்தாங் மக்களவைத் தொகுதி 1984-ஆம் ஆண்டில் உருவாக்கப்பட்டது. முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

1986-ஆம் ஆண்டில் இருந்து புக்கிட் பிந்தாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதித்துவப்படுத்தப்படுகிறது. 

## புக்கிட் பிந்தாங்
புக்கிட் பிந்தாங், கோலாலம்பூர் மாநகரத்தில், மேற்குப் பகுதியில் அமைந்து உள்ள ஒரு பொழுதுபோக்கு மற்றும் கடைவல நகரம் ஆகும். இது நகரத்திற்குள் ஒரு நகரம் என்றும் அறியப்படுகிறது. கோலாலம்பூரில் மிக முக்கியமான நகரப் பகுதியாக விளங்குகிறது. 

புக்கிட் பிந்தாங் நகரப் பகுதி, புக்கிட் பிந்தாங் சாலை மற்றும் அதன் அருகில் உள்ள பகுதிகளை உள்ளடக்கியது. இந்தப் பகுதி நீண்ட காலமாக கோலாலம்பூரின் மிக முக்கியமான சில்லறை வணிகப் பகுதியாகவும் விளங்கி வருகிறது.

மலேசியாவில் *கணினிப் பொருட்களின் சொர்க்கம்* எனும் அடைமொழியும் இந்தப் புக்கிட் பிந்தாங்கிற்கு உண்டு. 1999-ஆம் ஆண்டில் இருந்து இம்பி பிளாசா (*Imbi Plaza*) லோ யாட் பிளாசா (*Low Yat Plaza*) ஆகிய இரு விற்பனை வளாகங்களும் கணினி தொடர்பான பொருட்களை விற்பனை செய்து வருகின்றன.

## புக்கிட் பிந்தாங் கணினி விற்பனை வளாகங்கள்

புக்கிட் பிந்தாங் கடைவலப் பகுதி, பல முக்கியமான விற்பனை மையங்கள், சிற்றுண்டிச் சாலைகள், மதுபான விடுதிகள், இரவுச் சந்தைகள், உணவு அங்காடிகள் மற்றும் பல்வகை மேல்நாட்டு உணவகங்கள் போன்றவற்றைக் கொண்டுள்ளது. இந்தப் பகுதி சுற்றுலாப் பயணிகள் மற்றும் உள்ளூர் மக்களிடையே; குறிப்பாக இளைஞர்களிடையே பிரபலமானது. 

மலேசியாவில் *கணினிப் பொருட்களின் சொர்க்கம்* எனும் அடைமொழியும் இந்தப் புக்கிட் பிந்தாங்கிற்கு உண்டு. 1999-ஆம் ஆண்டில் இருந்து இம்பி பிளாசா (*Imbi Plaza*) லோ யாட் பிளாசா (*Low Yat Plaza*) ஆகிய இரு விற்பனை வளாகங்களும் கணினி தொடர்பான பொருட்களை விற்பனை செய்து வருகின்றன.

## புக்கிட் பிந்தாங் மக்களவைத் தொகுதி

## புக்கிட் பிந்தாங் மக்களவைத் தேர்தல் முடிவுகள் 2022

## புக்கிட் பிந்தாங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* புக்கிட் பிந்தாங்
* கோலாலம்பூர் மாநகராட்சி
* கோலாலம்பூர் கூட்டாட்சி

## வெளி இணைப்புகள்

பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
பார்க் மக்களவைத் தொகுதி

**பார்க் மக்களவை தொகுதி** (*Barh Lok Sabha constituency*) என்பது 1957 முதல் 2008 வரை பீகாரில் உள்ள ஒரு மக்களவைத் தொகுதியாகும். 1957ஆம் ஆண்டில் பாட்னா கிழக்கு மக்களவை பார்ஹ் மக்களவை என்று மறுபெயரிடப்பட்ட போது இந்த தொகுதி உருவாக்கப்பட்டது.

நிதீஷ் குமார் 1989 முதல் 1999 வரை பார்க் (பாட்னா) தொகுதியிலிருந்து ஐந்து முறை இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார். இவர் 2004-இல் பார்க் தொகுதியில் தோல்வியடைந்தார். ஆனால் அந்த ஆண்டே நாலந்தா மக்களவைத் தொகுதியில் வெற்றி பெற்றார். தர்கேஸ்வரி சின்ஹா இந்த தொகுதியைப் பிரதிநிதித்துவப்படுத்திய மற்றொரு முக்கிய அரசியல்வாதி ஆவார்.

## தொகுதி
1957இல், முந்தைய பாட்னா கிழக்கு மக்களவைத் தொகுதி பார்க் மக்களவை என்று மறுபெயரிடப்பட்டது.

## மக்களவை உறுப்பினர்கள்

### 1952-1957
**பார்க்** மக்களவைத் தொகுதி:

### 1957-2008
பாட்னா கிழக்கு மக்களவைத் தொகுதி:

## தேர்தல் முடிவுகள்

### 1996 தேர்தல்

* நிதிஷ் குமார் (எஸ்ஏபி) : 3,60,156 வாக்குகள்
* விஜய் கிருஷ்ணா (ஜே. டி.) : 2,95,302

### 2004

## மேலும் காண்க
* மக்களவை தொகுதிகளின் பட்டியல்

## மேற்கோள்கள்
ராக் அவுஸ் இராணுவ முகாம்

**ராக் ஹவுஸ் இராணுவ முகாம்** (*Rock House Army Camp*) என்பது இலங்கையின் மேற்கு மாகாணத்தின், கொழும்புக்கு வடக்கே முகத்துவாரத்தில் அமைந்துள்ள ஒரு இராணுவ முகாம் ஆகும். இது இலங்கை தரைப்படையின் இலங்கை கவசப் படையின் படையணியின்  தலைமையகமாக செயல்படுகிறது.

## வரலாறு
பத்தொன்பதாம் நூற்றாண்டில் ஹென்றி அகஸ்டஸ் மார்ஷல் என்ற ஆங்கிலேயரால் கட்டப்பட்ட *ராக் ஹவுஸ்* என்ற பெயரிலிருந்து இந்த படைத் தளம் அதன் பெயரைப் பெற்றது. இவர் இலங்கையின் முதல் பிரித்தானிய ஆளுநராக இருந்த பிரடெரிக் நோர்த் உடன் வந்த ஒரு ஆங்கிலேயர் ஆவார். மார்ஷல் இலங்கை குடிமைப் பணியில் அதிகாரியாக இருந்தார் மேலும் இலங்கையின் கணக்காய்வாளர் நாயகமாக  பணியாற்றினார். இவர் தனது மற்ற வீடுகளான விஸ்ட் பங்களா, மோடெரா ஹவுசுடன் ராக் ஹவுசையும் கட்டினார். பின்னர் இது இலங்கையின் தலைமை நீதிபதியான சர் வில்லியம் கோக்கின் இல்லமாக மாறியது.

இந்த இடம் பின்னர் பிரித்தானிய இராணுவத்தால் கையகப்படுத்தபட்டது.  இரண்டாம் உலகப் போர் வெடித்தவுடன்,  1வது கடற்கரைப் படைப்பிரிவின் சிலோன் படையணி பீரங்கிப் படைகளால் இந்த இடம் நிர்வகிக்கப்பட்டது. 1948 இல் இலங்கை விடுதலைப் பெற்ற பின்னர் புதிதாக அமைக்கப்பட்ட இலங்கை இராணுவத்தின் சிலோன் பீரங்கிப் படையின் வசம் இந்த தளம் வந்தது. 1957 இல் 1 வது உளவுப் படை அகற்றபட்டது மேலும்  1958 இல் இது ஒரு முழு படையணியாக ஆனது.  1962 ஆம் ஆண்டில், கடலோர பீரங்கிப் படைகள் அகற்றபட்டன. மேலும் சிலோன் ஆர்மர்டு கார்ப்ஸ் சிலோன் பீரங்கிகளிடமிருந்து இத் தளத்தை எடுத்துக் கொண்டது. 1960 களில் இருந்து இந்த அலகு நெருக்கடி சூழ்நிலைகளிலும் உள்நாட்டு அமைதியின்மையிலும் தலைநகரைப் பாதுகாப்பதற்காக பாதுகாப்பை வழங்கியது.

## மேற்கோள்கள்

பகுப்பு:கொழும்பிலுள்ள அரசு கட்டடங்கள்
பகுப்பு:இலங்கை இராணுவத் தளங்கள்
பகுப்பு:Coordinates on Wikidata
பாலியா மக்களவைத் தொகுதி

**பலியா மக்களவைத் தொகுதி**  (*Balia, Bihar Lok Sabha constituency*) என்பது பீகார் மாநிலத்தில் முன்பு செயலிலிருந்த ஒரு மக்களவைத் தொகுதி ஆகும். 1977 முதல் 2004 செயல்பாட்டிலிருந்த இத்தொகுதி 2009-இல் நீக்கப்பட்டது.

## சட்டசபை பிரிவுகள்
பாலியா மக்களவைத் தொகுதி 2004-இல் பின்வரும் சட்டமன்றத் தொகுதிகளைக் கொண்டிருந்தது.

* பாலியா
* பரவுனி
* பச்வாடா
* சேரியா பரியார்பூர்
* பக்ரீ
* அலௌலி

## நாடாளுமன்ற உறுப்பினர்கள்

## மேற்கோள்கள்

## மேலும் காண்க
* மக்களவை தொகுதிகளின் பட்டியல்
குருவிட்டை இராணுவ முகாம்

**குருவிட்டை இராணுவ முகாம்** (*Kuruwita Army Camp*) என்பது இலங்கையின், சபரகமுவ மாகாணத்தில் குருவிட்டை என்ற ஊருக்கு அருகில் அமைந்துள்ள ஒரு இராணுவத் தளம் ஆகும். இது இலங்கை தரைப்படையின் ஜெமுனு வாட்ச்  படையணியின் தலைமையகமாக செயல்படுகிறது.

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:சபரகமுவா மாகாணம், இலங்கை
சடோமி குள்ள கடற்குதிரை

**சடோமி குள்ள கடற்குதிரை** (*Satomi's pygmy seahorse*-*கிப்போகாம்பசு சடோமியா*) உலகின் மிகச்சிறிய அறியப்பட்ட கடற்குதிரை சிற்றினம் ஆகும். இது சராசரியாக 13.8 மில்லி மீட்டர் (0.54 அங்குலம்) நீளமுடையது.

சினாத்திடே குடும்பத்தினைச் சார்ந்த இச்சிற்றினம் கலிமந்தானின் தேராவான் தீவில் காணப்படுகிறது. இந்த சிற்றினத்தின் பெயரான, *கி. சடோமியா*, வகை மாதிரிகளை சேகரித்த  நீர் மூழ்கி வழிகாட்டியான சடோமி ஒனிசியின் நினைவாக இடப்பட்டுள்ளது.

*அ*ரிசோனா பல்கலைக்கழகத்தால் 2009-இல் விவரிக்கப்பட்ட சிறந்த 10 உயிரிகளில் *கி. சடோமியா*வும் ஒன்று. 
இடது|thumb|''கிப்போகாம்பசு சடோமியா'' ஒரு பவளத்துடன் இணைந்து காணப்படுகிறது

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கடற்குதிரை
சித்தூர் தொடருந்து நிலையம்

**சித்தூர் தொடருந்து நிலையம்,** (நிலைய குறியீடு:CTO) ஆந்திரப் பிரதேசத்தின் சித்தூர் நகரில் உள்ள ஒரு இந்திய தொடருந்து நிலையம். இது கூடூர்–காட்பாடி கிளை வழித்தடத்தில் அமைந்துள்ளது மற்றும் தெற்கு கடற்கரை தொடருந்து மண்டலத்தின் குண்டக்கல் தொடருந்து கோட்டத்தின் கீழ் நிர்வகிக்கப்படுகிறது.

## வகைப்பாடு

குண்டக்கல் தொடருந்து கோட்டத்தில் சித்தூர் தொடருந்து நிலையம் பி-பிரிவு நிலையமாக வகைப்படுத்தப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:சித்தூர் மாவட்டத்திலுள்ள தொடருந்து நிலையங்கள்
பகுப்பு:குண்டக்கல் தொடருந்து கோட்டம்
சாப்ரா மக்களவைத் தொகுதி

**சப்ரா மக்களவைத் தொகுதி** (*Chapra Lok Sabha constituency*) பீகாரில் 2009 வரை செயல்பாட்டிலிருந்த இந்திய நாடாளுமன்றத்தின் மக்களவைத் தொகுதி ஆகும். இதன் பிறகு எல்லை மறுநிர்ணயம் செய்யப்பட்டபோது இத்தொகுதி சரண் மக்களவைத் தொகுதியாக மாற்றப்பட்டது.

## சட்டசபை பிரிவுகள்
சாப்ரா மக்களவைத் தொகுதியின் கீழ் ஏழு சட்டமன்றத் தொகுதிகள் செயல்பட்டன. இவை

## மக்களவை உறுப்பினர்கள்

  

^இடைத்தேர்தல்

2004ஆம் ஆண்டில், மோசடி குற்றச்சாட்டுகளைத் தொடர்ந்து சாப்ரா மக்களவைத் தேர்தல் ஒத்திவைக்கப்பட்டது. மறுவாக்கெடுப்பு 31 மே 2004 அன்று நடைபெற்றது. மறுவாக்கெடுப்பில் லாலு பிரசாத் யாதவ் வெற்றி பெற்றார்.

### தேர்தல் முடிவுகள்

#### 1957 தேர்தல்

* இராஜேந்திர சிங் (பி. எஸ். பி.): 75,994 வாக்குகள்
* லீலா தேவி வர்மா (இதேகா): 73,046

#### 1984 தேர்தல்

* இராம் பகதூர் சிங் (ஜே. என். பி) : 163,494 வாக்குகள்
* பீஷ்ம பிரசாத் யாதவ் (இதேகா): 137,488

#### 1996 தேர்தல்

* ராஜீவ் பிரதாப் ரூடி (பாஜக) : 339,086 வாக்குகள்
* லால் பாபு ராய் (ஜத): 323,590

#### 2004

 
 

## மேலும் காண்க

* சாரண் மக்களவைத் தொகுதி
* சரண் மாவட்டம்

## மேற்கோள்கள்
மோதிகரி மக்களவைத் தொகுதி

**மோதிகரி மக்களவைத் தொகுதி** (*Motihari Lok Sabha constituency*) என்பது 2008 வரை இந்திய மாநிலமான பீகாரில் செயல்பட்டு வந்த 40 மக்களவை தொகுதிகளில் ஒன்றாகும். 2009ஆம் ஆண்டு தொகுதி மறுவரையறையின் போது இத்தொகுதி நீக்கப்பட்டது.

## சட்டசபை பிரிவுகள்
மோதிகரி மக்களவைத் தொகுதி பின்வரும் சட்டமன்ற பிரிவுகளை உள்ளடக்கியது.

## நாடாளுமன்ற உறுப்பினர்கள்

## மேலும் காண்க

* கிழக்கு சம்பரான் மாவட்டம்
* மக்களவை தொகுதிகளின் பட்டியல்
பட்னா மக்களவைத் தொகுதி

**பட்னா மக்களவைத் தொகுதி** (*Patna Lok Sabha constituency*) என்பது இந்தியாவின் பீகாரில் 1957 முதல் 2008 வரை நடைமுறையிலிருந்த ஒரு நாடாளுமன்றத் தொகுதியாகும். பின்னர் 2008ஆம் ஆண்டில் இது பாடலிபுத்ரா மற்றும் பட்னா சாகிப் என இரண்டு தொகுதிகளாக மறுவறை செய்யப்பட்டது.

## விளக்கம்
முதல் மக்களவை காலத்தில் பட்னா பிராந்தியத்தில் பாடலிபுத்ரா, பட்னா மத்தி, பட்னா கிழக்கு மற்றும் பட்னா-சாகாபாத் (அர்ராஹ்) என 4 மக்களவைத் தொகுதிகள் இருந்தன. 

1957ஆம் ஆண்டில் 2ஆவது மக்களவையின் போது, அனைத்து தொகுதிகளும் பின்வருமாறு மறுபெயரிடப்பட்டன.

## நாடாளுமன்ற உறுப்பினர்கள்

### 1952-1957
முதலாவது மக்களவை (1952-1957) தேர்தலின் போது பட்னா பிராந்தியத்தில் 4 மக்களவைத் தொகுதிகள் இருந்தன.

* பாடலிபுத்ரா (பாட்னா) : சாரங்தர் சின்கா, இதேகா
* பட்னா மத்திய: கைலாசு பதி சின்கா, இதேகா
* பட்னா கிழக்கு:  தர்கேஸ்வரி சின்கா, இதேகா
* பட்னா-சாகாபாத்: பாலி ராம் பகத், இதேகா

### 1957-2008
பாட்னா மக்களவைத் தொகுதி 2 முதல் 14 வரை மக்களவ.

^இடைத்தேர்தல்

### 2008
15வது மக்களவை (2009) தேர்தலின் போது பட்னா மக்களவைத் தொகுதி பாடலிபுத்ரா மற்றும் பட்னா சாகிப் என 2 தொகுதிகளாகப் பிரிக்கப்பட்டுள்ளது.

## தேர்தல் முடிவுகள்

### 2004

* ராம் கிரிபாள் யாதவ் (இஜத): 433,853 வாக்குகள்
* சந்திரேசுவர் பிரசாத் தாகூர் (பாஜக): 395,291

### 1999

* சந்திரேசுவர் பிரசாத் தாகூர் (பாஜக): 379,370 வாக்குகள்
* ராம் கிரிபால் யாதவ் (இஜத): 332,478

### 1998 மறுதேர்தல்

* சந்திரேசுவர் பிரசாத் தாகூர் (பாஜக): 331,860 வாக்குகள்
* ராம் கிரிபால் யாதவ் (இஜத): 279,254

### 1998
பாட்னாவில் 1998 மக்களவை தேர்தல் பெருமளவில் வாக்குப்பதிவில் மோசடி நடந்ததாக வெளியான தகவல்களால் தேர்தல் ரத்து செய்யப்பட்டது.

### 1996

* ராம் கிரிபாள் யாதவ் (ஜே. டி.): 388,513
* சியாம் நாராயண் ஆர்யா (பாஜக): 349,046

### 1993 மறுதேர்தல்

* ராம் கிரிபாள் யாதவ் (ஜத)

### 1991
1991 ஆண்டு பாட்னாவில் நடந்த மக்களவை தேர்தல் வாக்குப்பதிவு மோசடி குறித்த அறிக்கைகள் காரணமாக ஒத்திவைக்கப்பட்டது. ஜனதா தளம் இந்தர் குமார் குஜ்ராலையும் ஜனதா கட்சி யஷ்வந்த் சின்காவினை வேட்பாளராக நிறுத்தியது.

### 1989

* சைலேந்திர நாத் சிறீவசுதவா (பாஜக): 388,513
* சந்திரேசுவர் பிரசாத் தாகூர் (இதேகா): 349,046

### 1984

* சந்திரேசுவர் பிரசாத் தாகூர் (இதேகா): 214,909
* இராமாவதார சாசுதிரி (இபொக): 142,808

### 1980

* இராமாவதார சாசுதிரி (இபொக): 167,290
* மகாமாயா பிரசாத் சின்கா (ஜக): 146,877

### 1977

* மகாமாய பிரசாத் சின்கா (ஜக): 382,363
* இராமாவதார சாசுதிரி (இபொக): 59,238

### 1971

* இராமாவதார சாசுதிரி (இபொக): 191,911
* கைலாசுபதி மிசுரா (பி. ஜே. எஸ்) : 114,485

### 1967

* இராமாவதார சாசுதிரி (இபொக): 148,963
* ராம் துலாரி சின்கா (இன்க்) : 66,822

### 1962

* ராம் துலாரி சின்கா (இதேகா): 101,687
* ராமாவதார சாசுதிரி (இபொக): 76,605

### 1957

* சாரங்தர் சின்கா (இதேகா): 75,618
* இராமாவதார சாசுதிரி (இபொக): 66,936

## மேலும் காண்க

* மக்களவை தொகுதிகளின் பட்டியல்
* பட்னா சாகிப் (மக்களவைத் தொகுதி)
* பாடலிபுத்ரா மக்களவைத் தொகுதி

## மேற்கோள்கள்
கண்ணன் சுந்தரம்

**காலச்சுவடு கண்ணன்** என்ற **கண்ணன் சுந்தரம்** என்பவர் காலச்சுவடு பதிப்பகத்தின் நிர்வாக இயக்குநரும் வெளியீட்டாளரும் ஆவார்.

## பதிப்புத் துறை
கண்ணன் சுந்தரத்தின் தந்தை சுந்தர ராமசாமி சமூக இலக்கிய காலாண்டிதழான காலச்சுவட்டினை 1987ஆம் ஆண்டு நிறுவினார். சில ஆண்டுகளில் இவ்விதழ் நிறுத்தப்பட்டது. இதனை 1994-இல் இவர் மீண்டும் காலாண்டு இதழாக வெளியிடத் தொடங்கி, 2000ஆவது ஆண்டு காலச்சுவடு இதழிலிருந்து மாதமிருமுறை இதழாக மாற்றினார். தந்தையின் மறைவிற்குப் பிறகு 2010ஆம் ஆண்டு இதனை தனியார் நிறுவனமாகப் பதிப்பகத்தை மாற்றி அதன் நிருவாக இயக்குநரானார். இந்தப் பதிப்பகத்தின் மூலம் 142 மொழிபெயர்ப்பு நூல்களை தமிழிலிருந்தும் தமிழுக்கும் வெளியிட்டுள்ளார்.

இருபதாம் நூற்றாண்டுத் தமிழ் இலக்கியம் மற்றும் ஆராய்ச்சி மாநாடாக *தமிழ் இனி 2000* என்ற மாநாட்டினை மற்றவர்களுடன் இணைந்து நடத்தினார். பிராங்க்பர்ட் புத்தகத் திருவிழா(2007) உள்ளிட்ட பல்வேறு சர்வதேச இலக்கிய விழாக்களில் சிறப்பு விருந்தினராகப் பங்கெடுத்துள்ளார்.

## குறிப்பிடத்தக்க விருதுகள்
பதிப்புத் துறையில் இந்தியா - பிரான்ஸ் இருநாடுகளுக்கிடையேயான உறவை மேம்படுத்தப் பங்காற்றியதற்காக, பிரான்ஸ் நாட்டின் 2022 ஆம் ஆண்டிற்கான செவாலியே விருது பெறத் தேர்வாகியுள்ளார். பப்ளிஷிங் நெக்ஸ்ட் என்ற அமைப்பின் மூலம் சிறந்த பதிப்பாளர் விருதையும் பெற்றுள்ளார்.

## மேற்கோள்கள்

பகுப்பு:தமிழ்ப் பதிப்பாளர்கள்
பகுப்பு:வாழும் மக்கள்
தங்குதன் அறுபுரோமைடு

**தங்குதன் அறுபுரோமைடு** (*Tungsten hexabromide*) என்பது WBr6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தங்குதனும் புரோமினும் சேர்ந்து இச்சேர்மம் உருவாகிறது. தங்குதன்(VI) புரோமைடு என்றும் இச்சேர்மம் எழுதப்படுகிறது. அடர் சாம்பல் நிறத்தில் காற்று உணர்திறன் கொண்ட சேர்மமாகக் காணப்படுகிறது. 200 °செல்சியசு வெப்பநிலைக்கு மேல் தங்குதன்(V) புரோமைடு மற்றும் புரோமினாக சிதைகிறது.

## தயாரிப்பு

நைட்ரசன் வாயு சூழலில் சுமார் 100 பாகை செல்சியசு வெப்பநிலையில் உலோக தங்குதனும் புரோமின் வாயுவும் சேர்ந்து வினை புரிவதால் தங்குதன் அறுபுரோமைடு உற்பத்தி செய்யப்படுகிறது.: 

:W + 3 Br2 → WBr6

அறை வெப்பநிலையில் தங்குதன் அறுகார்பனைலுடன் புரோமினைச் சேர்த்து வினை புரியச் செய்து தங்குதன் அறுபுரோமைடு தயாரிப்பது மற்றொரு வழிமுறையாகும். இவ்வினையில் கார்பன் மோனாக்சைடைடு வெளியிடப்படுகிறது.

போரான் முப்புரோமைடு மற்றும் தங்குதன் அறுகுளோரைடு ஆகியவற்றின் அணுப்பரிமற்ற வினையின் மூலமும் இதை உருவாக்க முடியும்.

## வினைகள்
தங்குதன் அறுபுரோமைடு உயர்ந்த வெப்பநிலையில் தனிம ஆண்டிமனியுடன் சேர்ந்து வினைபுரிவதால் குறைக்கப்படுகிறது. இதனால் தொடர்ச்சியாக  WBr5, WBr4, W4Br10, W5Br12 எனவும் பின்னர் இறுதியாக 350 °செல்சியசு வெப்பநிலையில்  WBr2. சேர்மமும் உற்பத்தியாகின்றன. இவ்வினையில் ஆண்டிமனி முப்புரோமைடு பக்கவிளைபொருளாக உருவாகிறது. இந்த புரோமைடுகளில் ஏதேனும் ஒன்றை 160 பாகை செல்சியசு வெப்பநிலையில் புரோமினுடன் சேர்த்து ஆக்சிசனேற்றம் செய்வதன் மூலம் தங்குதன் அறுபுரோமைடை மீளப்பெறலாம்.

தண்ணீருடன் சேர்க்கப்படும்போது தங்குதன் அறுபுரோமைடு நீராற்பகுப்பு வினைக்கு உட்படுகிறது. தங்குதன் ஐந்தாக்சைடும் புரோமினும் கிடைக்கின்றன.

தங்குதன் அறுபுரோமைடுடன் தங்குதன்(VI) ஆக்சைடு வினைபுரிவதால் தங்குதன்(VI) ஆக்சிடெட்ராபுரோமைடு உருவாகும்:
:2 WBr6 + WO3 → 3 WOBr4

## கட்டமைப்பு
தங்குதன் அறுபுரோமைடின் முக்கோண படிக அமைப்பு தனிமைப்படுத்தப்பட்ட WBr6 எண்முகங்களைக் கொண்டுள்ளது.  α-WCl6 சேர்மத்துடன் இணையான கட்டமைப்பை கொண்டுள்ளது.

## மேற்கோள்கள்

பகுப்பு:புரோமைடுகள்
பகுப்பு:தங்குதன் ஆலைடுகள்
சகார்சா மக்களவைத் தொகுதி

**சகார்சா மக்களவைத் தொகுதி** (*Saharsa Lok Sabha constituency*) என்பது பீகார் மாநிலத்தில் 2008 வரை செயலிலிருந்த ஒரு மக்களவைத் தொகுதி ஆகும்.

## நாடாளுமன்ற உறுப்பினர்கள்

## மேற்கோள்கள்

## மேலும் காண்க

* சகார்சா
* மக்களவை தொகுதிகளின் பட்டியல்
லெம்பா பந்தாய் மக்களவைத் தொகுதி

**லெம்பா பந்தாய் மக்களவைத் தொகுதி** (மலாய்: *Kawasan Persekutuan Lembah Pantai*; ஆங்கிலம்: *Lembah Pantai Federal Constituency*; சீனம்: 武吉免登国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P121**) ஆகும். 

லெம்பா பந்தாய் மக்களவைத் தொகுதி 1984-ஆம் ஆண்டில் உருவாக்கப்பட்டது. முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

1986-ஆம் ஆண்டில் இருந்து லெம்பா பந்தாய் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## லெம்பா பந்தாய்
கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். லெம்பா பந்தாய்க்கு அருகில் உள்ள நாடாளுமன்றத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி.

லெம்பா பந்தாய் மக்களவைத் தொகுதியின் கீழ் வரும் மிகவும் பிரபலமான பகுதிகளில் பங்சார் தொகுதியும் ஒன்றாகும். இந்தப் பகுதி ஒரு பிரபலமான மேல்நிலை குடியிருப்பு பகுதி; மற்றும் ஒரு பொழுதுபோக்கு பகுதியும் ஆகும்.

### பந்தாய் டாலாம்

பந்தாய் டாலாம் (*Pantai Dalam*) என்பது பங்சார் பகுதிக்கு தெற்கே அமைந்துள்ள ஒரு குடியிருப்பு பகுதி. பந்தாய் டாலாம் பகுதியில் பெரிய குடியிருப்புப் பகுதிகளும்; பல சிறிய குடியிருப்புப் பகுதிகளும் கலந்து உள்ளன. அவற்றின் பட்டியல்:

* பந்தாய் இல்பார்க் - (*Pantai Hillpark*)
* கம்போங் பந்தாய் - (*Kampung Pantai*)
* பிபிஆர் ஸ்ரீ பந்தாய் - (*PPR Sri Pantai*)
* பிபிஆர் பந்தாய் ரியா - (*PPR Pantai Ria*)
* தேசா அமான் 1 & 2 - (*Desa Aman 1 & 2*)
* பந்தாய் முர்னி - (*Pantai Murni*)

## லெம்பா பந்தாய் மக்களவைத் தொகுதி

## லெம்பா பந்தாய் மக்களவைத் தேர்தல் முடிவுகள் 2022

## லெம்பா பந்தாய் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* லெம்பா பந்தாய்
* பந்தாய் டாலாம்
* கோலாலம்பூர் மாநகராட்சி
* கோலாலம்பூர் கூட்டாட்சி

## வெளி இணைப்புகள்

பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
சாகாபாத்து மக்களவைத் தொகுதி

**சாகாபாத்து மக்களவைத் தொகுதி** (*Shahabad, Bihar Lok Sabha constituency*-முன்பு பட்னா--சாகாபத்) என்பது இந்தியாவில் பீகாரில் செயல்பாட்டில் இல்லாத ஒரு மக்களவை தொகுதிகளில் ஒன்றாகும். இது சாகாபாத்து மாவட்டத்தின் (போஜ்பூர்) மற்றும் பட்னா மாவட்டத்தின் ஒரு பகுதியாக இருந்தது. இரண்டாவது மக்களவை முதல் ஐந்தாவது மக்களவை வரை செயல்பட்ட இத்தொகுதி 1977இல் அர்ரா மக்களவைத் தொகுதியாக மறுபெயரிடப்பட்டது.

## சட்டப்பேரவை பிரிவுகள்

### 1951-1961
1951 முதல் 1961 வரை, பட்னா-'''சாகாபாத்''' மக்களவைத் தொகுதி (1957-இல் சாகாபாத்தாக மறுபெயரிடப்பட்டது) பின்வரும் பகுதிகளை உள்ளடக்கியது. பட்னா மாவட்டத்தில் உள்ள தானாப்பூர் துணைப்பிரிவில் உள்ள பிக்ரம், பிக்தா மற்றும் பாலிகஞ்ச் காவல் நிலையங்கள்-பர்காரா, ஆரா முபாசில், சகார், சந்தேசு, ஆரா நகரம் மற்றும் சாகாபாத்தின் சதார் (சாகாபாத்தின் அர்ராக் துணைப்பிரிவு) அரா நவாடா காவல் நிலையப் பகுதி.

### 1961-1976
1961 முதல் 1976 வரை, சாகாபாத்து மக்களவைத் தொகுதியில் (1976இல் ஆரா என்று மறுபெயரிடப்பட்டது) 6 பீகார் சட்டமன்றத் தொகுதிகள் இடம் பெற்றிருந்தன. பட்னா மாவட்டத்திலிருந்து பிக்ரம் மற்றும் பாலிகஞ்சு மற்றும் போஜ்பூர் மாவட்டத்திலிருந்து சந்தேசு, ஆரா, ஆரா முபாசில் மற்றும் சகார் தொகுதிகள் இடம் பெற்றிருந்தன.

## நாடாளுமன்ற உறுப்பினர்கள்

### 1952-1957
பட்னா-சாகாபாத்து மக்களவைத் தொகுதியாக 1952 முதல் 1957 வரை முதல் மக்களவையில் செயல்பட்டது.

### 1957-1961 வரை
2 முதல் 5 வது மக்களவை 

### 1977-தற்போது
6வது மக்களவை முதல் உறுப்பினர்களுக்கான ஆரா மக்களவைத் தொகுதியைப் பார்க்கவும்.

## மேலும் காண்க

* போஜ்பூர் மாவட்டம்
* இந்திய மக்களவை தொகுதிகள்

## மேற்கோள்கள்

## வெளி இணைப்புகள்

* அர்ரா மக்களவைத் தொகுதி தேர்தல் 2019 முடிவு விவரம்

பகுப்பு:பீகார் மக்களவைத் தொகுதிகள்